SLOVENSKÝ BRIDŽOVÝ ZVÄZ

Kontrolná komisia

**Správa o činnosti Kontrolnej komisie**

Správa je vypracovaná v zmysle Čl. 9 Kontrolná komisia ods. 3 písm. d) Stanov Slovenského bridžového zväzu za obdobie roku 2020 a za rok 2021 (k 20.9.2021). Za Kontrolnú komisiu predkladá Správu predseda kontrolnej komisie.

**I.**

Na základe §14 ods. 1 písm. a) zákona č. 440/2015 Z. z. o športe a o zmene a doplnení niektorých zákonov (ďalej len „zákona o športe“) vykonal predseda Kontrolnej komisie Slovenského bridžového zväzu (ďalej len „SBZ“) ako kontrolór národného športového zväzu v zmysle čl. Kontrolná komisia ods. 9 Stanov SBZ kontrolu poskytnutých prostriedkov zo štátneho rozpočtu na športovú činnosť podľa §65 ods. 3 zákona o športe a kontrolu dodržiavania povinností vyplývajúcich SBZ zo zákona o športe. Kontrolou neboli zistené nedostatky a je predmetom samostatnej správy.

**II.**

Kontrolná komisia nedostala od poslednej Konferencie žiadny podnet na výkon kontroly. Nebola jej doručená žiadna sťažnosť alebo opravný prostriedok. Komisia v roku 2020 a v roku 2021 nezistila porušenie Stanov SBZ. Takisto nebolo zistené porušenie povinností vo vedení účtovníctva a hospodárnym nakladaním s majetkom SBZ.

V Bratislave, 20.9.2021

Milan Krajčo

Predseda Kontrolnej komisie SBZ